Verrocchio

Artsta.
Andrea ëd Cione, stranomà Verrocchio, a l'era nà a Firense dël 1435 e a l'é mòrt a Venessia dël 1488.

Al servissi dij Médici, Verrocchio a l'ha realisà, tra l'àutr, la grandiosa tomba ëd Pero e Gioann dij Médici (1472) e Ël Crist e san Tomà d'Orsanmichele.
Dël 1486 a Venessia a l'ha realisà an sla piassa dla cesa dij sant Gioann e Pàul la statua dël condotié Bartolomeo Colleoni.

Tanme pitor, as peul atribuisse a chiel con sigurëssa mach ël tablò dla galarìa dj'Ufissi Ël Batésim dël Crist, euvra nassùa da la colaborassion con sò anlev Leonard da Vinci.

An dzorpì 'd Leonard, l'atelié 'd Verrocchio a l'ha acujì na caterva d'artista, dont ël Perugin e Lorenzo ëd Credi.

Categorìa:Pitor